Den Vest-Sjællandske Avis, 1831-09-13
Der berettes fra Cassel under 19de August: at de Gesandte, som ere accrediterede ved det Kurfyrstelige Hof ere blevne indbudte til at begive sig til Hannu (som er i Nærheden af Phillipsrube hvor Kurfyrsten opholder sig) hvis dette er saaledes, saa vilde det følge deraf, at Hanau blev Kurfyrstens ordentlige Residents. Dette vilde nu blive et stort Tab for Kassel; men den største Deel af Borgerskabet i denne Stad vil dog hellere finde sig der end underkaste sig den Ydmygelse at invitere en vis Person at komme tilbage til Cassel, de fleste Stæder i Kurhessen ville nu indgive Petitioner til Landstænderne om at formaae Kurfyrsten at komme tilbage til Kassel, som en Sag der er vigtig for hele Landet. En Deputation fra Landstænderne og Magistraten i Cassel er afreist til Hs. Kgl. H. for at formaae ham til at efterkomme sit Folks Ønske. - Kurprinsen har nu bekiendtgjort sin Formæling med Frue v. Schaumburg og vil residere paa Vilhelmshöhe, da hans Fader har besluttet at tage sin Bopæl paa Fasaneriet ved Fulda, og vil ikke komme tilbage dertil. – Fra Gottingen berettes, at den liberale Hofraad Dahlmann er kaldet til Hannover for at arbeide paa den nye Constitution. Ministeriet er meget populairt; men finder betydelige Hindringer i det andet Kammer. J Gottingen er man vel tilfreds, da man har faaet der en af de liberaleste Commune=Indretninger. Man haaber der at Kongen af England vil pardonere de Revolutionaire, som sidde arresterede i Celle. J Gottingen har man samlet over 300 Rth. til Polakkerne. - Man klager fra Wien over at Børsen er tom og alle Handelsforretninger gaae i staae ved Frygten for den nærmende Cholera, og over at saamange fornemme Familier begive sig til Baiern. Fyrsten af Metternich og Kongen af Ungarn ere dog forblevne i Wien; Keiseren opholder sig paa Slottet i Schønbruun. - Den bekiendte Philolog Hofraad Thiersch har med Kongen af Baierns Samtykke den 21de August tiltraadt en Reise til Grækenland i Selskab med General Greve Ostermann Tolstoy og ledsaget af Forfatteren til Moreas og Keiserdømmet Trapezunts Historie Prof. Fallmereier fra Lands hut, Lægen Doct. Lindner; Naturforskeren Doet Fischer og Architecten Metzger. - J Grækenland herske forresten indvortes Uroligheder; det er vel lykkedes for Præsidenten at qvæle en militair Opstand i det egentlige Grækenland; men Maina vil ikke underkaste sig, og det hedder nu at Hydrioterne have pludselig overfaldet og bemægtiget sig den Græske Fregat Hellas, som laae aftakket paa Rheden af Poros. - Det er mærkværdigt: at begge de Badenske Kammere have eenstemmigen forkastet al Censur og erklæret sig for en aldeles uindstrænket Trykkefrihed, og det er ikke mindre mærkværdigt, at denne Sags varmeste Talsmand var Fyrsten af Fürstenberg; han bevirkede især, at Kammerne erklærede sig for at lade alle Trykkesager, raakiende af Eedsvorne; ifølge disse Kammernes Beslutning forventes nu fra Regieringen et Lovudkast, Trykkefriheden angaaende. - De Juveler og Perler, som for en rum Tid siden bleve frastiaalede Prinsessen af Oranien, og hvorom der bleve anstillede saamange Undersøgelser, ere nu opdagede i Nyeyork hos en Jtaliener, som snart kalder sig Carnera og snart Polari. Han blev den 1ste Juli arresteret paa Long Jsland, men efter en haard Modstand; han var den 21de Juni ankommen til Nyeyork med Paketbaaden fra Havre, og havde foruden Diamanterne medbragt 5 - 6000 Pund St. Han skal være en lang Rækel, 6 Fod 7 Tommer høi, see fortsmuttet og hæslig ud, have et sladt Ansigt og en stærk Legemsbygning; en smuk Model til at tegne en Satan efter; havde han haltet lidt, saa havde det været saameget destobedre. - Var han bleven paagreben i England, saa kunde han have havt Haab at blive transporteret til sine Jevnlige, de smukke Folk, som befolke det vilde Nyeholland; paa hvis Sydkyst Englænderne ere i Begreb med med at anlægge en nye Forbryder-Colonie. - J Brasilien skal det nu gaae ret godt, Landet beroliges og Tilliden voxer, en permanent Regiering er udnævnet af 3 agtede Mænd, Gen. Lima, een af Revolutionens Chefer, og af to Godseiere og Deputerede Costa Corvalho og JogoBrasilio Munitz.